ജനറല് ആശുപത്രി റോഡ് വീതി കൂട്ടണം : ശയനപ്രദക്ഷിണം നടത്തി പാലാ : ജനറല് ആശുപത്രി പുത്തന്പള്ളിക്കുന്ന് റോഡ് വീതികൂട്ടി നവീകരിക്കണമെന്നും പാര്ക്കിംഗ് സൗകര്യം ഏര്പ്പെടുത്തണമെന്നും ആവശ്യപ്പെട്ട് ഐ.എന്.ടി.യു.സി നിയോജക മണ്ഡലം വൈസ് പ്രസിഡന്റും, പാലാ ബ്ലോക്ക് കോണ്ഗ്രസ് ജനറല് സെക്രട്ടറിയുമായ ഷോജിഗോപി ആശുപത്രിക്ക് മുമ്ബില് നിന്ന് പൊന്കുന്നം റോഡിലേക്ക് ശയനപ്രദക്ഷിണം നടത്തി. റോഡ് നിര്മ്മാണത്തിനായി 6 വര്ഷം മുമ്ബ് മന്ത്രി ആയിരുന്ന കെ.എം.മാണി മൂന്നേകാല്കോടി രൂപ അനുവദിച്ചെങ്കിലും തുടര്നടപടികളുണ്ടായില്ല. ആശുപത്രികളില് വരുന്ന രോഗികളുടെ വാഹനങ്ങള് പാര്ക്ക് ചെയ്യാനുള്ള സൗകര്യം അടിയന്തിരമായി ഏര്പ്പെടുത്തണമെന്നും ഐ.എന്.ടി.യു.സി ആവശ്യപ്പെട്ടു. ശയനപ്രദക്ഷിണ സമരം രാജന് കൊല്ലംപറമ്ബില് ഉദ്ഘാടനം ചെയ്തു. ഡി.സി.സി ജനറല് സെക്രട്ടറി ആര്.സജീവ്, മുന് ഡി.സി.സി ജനറല് സെക്രട്ടറി സാബു എബ്രാഹം, ആര്.മനോജ്, സന്തോഷ് മണര്കാട്, വി.സി.പ്രിന്സ്, പ്രേംജിത്ത് ഏര്ത്തയില്, ഷാജി ആന്റണി,തോമസുകുട്ടി നെച്ചിക്കാട്ട്, രാഹുല് പി.എന്.ആര്, പ്രദീപ് ചീരംകാവില്, ഹരിദാസ് അടമത്തറ, രാജു കൊക്കപ്പുഴ, മനോജ് വള്ളിച്ചിറ, ബൈജു പി.ജെ, ഷാജി വാക്കപ്പലം, ബിനോയി ചൂരനോലി, മാത്യു അരീക്കല്, റെജി തലക്കുളം, സന്തോഷ് നടുത്തൊട്ടി എന്നിവര് പ്രസംഗിച്ചു.